Upravni odjel za održivi razvoj Istarske županije, kao koordinator postupka javne rasprave temeljem Odluke Ministarstva zaštite okoliša i zelene tranzicije KLASA: UP/I-351-03/25-08/46, URBROJ: 517-04-1-1-26-21 od 19. lipnja 2026. godine, a na temelju Rješenja Ministarstva KLASA: UP/I-351-03/ 25-08/46, URBROJ: 517-04-1-1-26-30 od 28. kolovoza 2026. godine, objavljuje



OBAVIJEST 
O OBUSTAVI POSTUPKA JAVNE RASPRAVE O



STUDIJI  UTJECAJA NA OKOLIŠ ZA ZAHVAT DEKARBONIZACIJE TVORNICE CEMENTA U KOROMAČNU KROZ IZGRADNJU SUSTAVA ZA HVATANJE UGLJIKOVOG DIOKSIDA, S CILJEM PROIZVODNJE UGLJIČNO NEUTRALNOG CEMENTA, OPĆINA RAŠA, ISTARSKA ŽUPANIJA




Postupak procjene utjecaja na okoliš predmetnog zahvata, pokrenut po zahtjevu nositelja zahvata, HOLCIM (Hrvatska) d.o.o., Koromačno 78, Koromačno od 6. listopada 2025. godine, obustavlja se temeljem Rješenja Ministarstva zaštite okoliša i zelene tranzicije, KLASA: UP/I-351-03/ 25-08/46, URBROJ: 517-04-1-1-26-30 od 28. kolovoza 2026. godine.


Tijekom upravnog postupka nositelj zahvata je dana 28. kolovoza 2026. godine podnio podnesak kojim odustaje od podnesenog zahtjeva za procjenom utjecaja na okoliš dekarbonizacije tvornice cementa u Koromačnu kroz izgradnju sustava za hvatanje ugljikovog dioksida, s ciljem proizvodnje ugljično neutralnog cementa, Općina Raša, Istarska Županija.


Slijedom navedenog, prekida se i postupak Javne rasprave te se Javno izlaganje u sklopu ovog postupka zakazano na dan 3. rujna (četvrtak) 2026. godine u Domu kulture, Koromačno bb u 18,30 sati, neće održati. 

Do sada prikupljena mišljenja, primjedbe i/ili prijedlozi u postupku Javne rasprave će se objediniti i putem Izvješća o dosadašnjem tijeku Javne rasprave dostaviti nadležnom Ministarstvu.

